মন্ত্রী আরো বলেন, বঙ্গবন্ধুর ছেড়ে দেয়া আসন থেকে ডা.কামাল হোসেন নির্বাচিত হয়ে ছিলেন। ২ বার হয়ে ছিলেন, বঙ্গবন্ধুর আসন থেকে। আমরা তাকে ৮৬ সনে মনোনয়ন দিয়ে ছিলাম। তিনি হেরে গেছেন কিন্তু আমরা জিতেছি। ৯১ সনে মনোনয়ন দিয়েছিলাম আবার তিনি হেরে গেছেন কিন্তু আমরা ২টি আসনে আমরা জিতেছি। এখন তিনি জোট করেছেন তাদের সাথে যারা ২১ আগষ্ট গ্রেনেড হামলা করে শেখ হাসিনাকে হত্যা করার চেষ্টা করেছে। জোট করেছে তাদের সাথে যারা ২১ আগষ্ট ২৪ জনকে হত্যা করেছে। জোট করেছে তাদের সাথে যাদের বিচারে যাবজ্জীবন কারাদন্ড হয়েছে। ফাঁসির হুকুম হয়েছে তাদের সাথে। জোট করেছে তাদের সাথে যারা ৭১ সনে স্বাধীনতা বিরোধী মা বোনের ইজ্জত লুটেছে। তাদের কোন লক্ষ্য নাই উদ্দেশ্য নাই।